**АУТОНОМНА ПОКРАЈИНА ВОЈВОДИНА- ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ-НАЦИОНАЛНЕ ЗАЈЕДНИЦЕ**

**Упућује дана 13.02.2020.године**

**ПОЗИВ ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ ДОБАРА – ИНТЕРАКТИВНЕ ТАБЛЕ СА ПРОЈЕКТОРОМ**

**ЈНОП 1-ЗН/2020**

**број: 128-404-23/2020-03-5**

**Заинтересованим Понуђачима**

**1. Назив, адреса и интернет страница наручиоца:**

Аутономна покрајина Војводина, Покрајински секретаријат за образовање, прописе, управу и националне мањине-националне заједнице у име и за рачун 502 установе образовања са територије Аутономне покрајине Војводине у складу са Одлуком о спровођењу поступка јавне набавке од стране више наручилаца број: 128-404-23/2020-1 од 14.1.2020. године. Списак установа образовања саставни је део конкурсне докуменатције за јавну набавку добара – интерактивне табле са пројектором.

Адреса: Булевар Михајла Пупина бр.16, Нови Сад,

Интернет страница Наручиоца: www.puma.vojvodina.gov.rs.

**2.Врста наручиоца:** орган државне управе

**3.Врста поступка јавне набавке:** отворени поступак

**4.Опис предмета јавне набавке, назив и ознака из општег речника набавке:**

Предмет јавне набавке ЈНОП 1-ЗН/2020 је набавка добара – интерактивне табле са пројектором.

Назив и ознака из општег речника набавке: 30200000 - Рачунарска опрема и материјал.

**5. Број партија: /**

**6.Критеријум, елементи критеријума за доделу уговора**:

Критеријум за доделу уговора је **најнижа понуђена цена**.

**7.Начин преузимања Конкурсне документације, односно интернет адреса где је Конкурсна документација доступна:**

Портал јавних набавки http://portal.ujn.gov.rs/ и на интернет адреси Наручиоца www.puma.vojvodina.gov.rs

**8.Начин подношења понуда и рок:**

 Понуда се са припадајућом документацијом, подноси се у затвореној коверти или кутији на адресу Наручиоца:

Аутономна покрајина Војводина, Покрајински секретаријат за образовање, прописе, управу и националне мањине-националне заједнице, 21000 Нови Сад, Булевар Михајла Пупина бр. 16, са обавезном назнаком на лицу коверте или кутије: "Не отварати-понуда за јавну набавку добара – интерактивне табле са пројектором ЈНОП 1-ЗН/2020", поштом или лично преко писарнице покрајинских органа (буду примљене у писарницу Наручиоца – радно време писарнице је понедељак – петак од 8:00 до 16:00 часова). На полеђини коверте или кутије обавезно навести назив и адресу понуђача, број телефона и име особе за контакт. Понуда се подноси на обрасцу понуде, који је саставни део Конкурсне документације, јасна и недвосмислена, откуцана или написана неизбрисивим мастилом и са потписом овлашћеног лица понуђача. Понуђач је у обавези да у понуди наведе све тражене податке на Обрасцу понуде и да исту потпише.

**Рок за подношење понуда је 17.03.2020. године до 11 часова.**

Понуда се сматра **благовременом** уколико је примљена од стране наручиоца до **17.03.2020. године до 11 часова**.

Неблаговремене понуде неће бити разматране и неотворене ће се вратити понуђачу.

**9. Место, време и начин отварања понуда:**Јавно отварање понуда ће бити **17.03.2020. године у 12 часова**, у згради Покрајинске владе, Булевар Михајла Пупина 16, Нови Сад, у канцеларији број 64 на првом спрату.Отварање понуда је јавно.

**10. Услови под којима представници понуђача могу учествовати у поступку отварања понуда:**

Представници понуђача могу учествовати у поступку отварања понуда уз прилагање писменог овлашћења за лице које ће присуствовати отварању понуда, а које се предаје Комисији пре отварања понуда. Уколико представник понуђача нема писмено овлашћење за учешће у поступку, исти ће имати статус опште јавности.

**11. Рок за доношење одлуке**:

Рок за доношење Одлуке о додели уговора је 10 дана од дана отварања понуда.

**12. Лице за контакт:**

Дијана Катона, тел: 021/4874427, dijana.katona@vojvodina.gov.rs.